Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 374/14/8806	Košice, 8.6.2015
EEČ : 2-65-127-2015

U Z N E S E N I E

Trestná vec:	obvinená XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátorka Okresnej prokuratúry Košice-okolie
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 852,19 € 
b.	Peňažná suma určená na všeobecne prospešné účely: 17,00 € 
c.	Konkrétny adresát peňažnej sumy určenej na všeobecne prospešné účely: poškodení trestnými činmi 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Veľká Ida pod spisovou značkou ORP-560/VI-KS-2014.
    Obvinené v  katastri obce Bukovec, okres XXXXX - okolie, v presne nezistenej dobe do 18.00 hod. dňa 18.05.2014 po vzájomnej dohode vnikli do objektu hotela Hrabina a to tým spôsobom, že spoločne vykopli spodnú časť vchodových dverí recepcie hotela a cez vzniknutý otvor  opakovane  vnikli dnu, kde následne  s  mal. XXXXX, nar. 25.10.2010 poškodili rôzne vnútorné zariadenie hotela a odcudzili dva hasiace prístroje v hodnote 18,88 € čím poškodenej spoločnosti Investičnej Správcovskej s.r.o. so sídlom v Košiciach, XXXXX spôsobili škodu vo výške 1 852,19 €.

Odôvodnenie: 
       Uznesením policajta Obvodného oddelenia PZ vo Veľkej Ide sp. zn. ORP-560/VI-KS-2014 z 20.5.2014 bolo začaté trestné stíhanie a nadväzujúcim uznesením z  29.05.2014  vznesené obvinenie ml. XXXXX a ml. XXXXX za prečin krádeže podľa § 212 ods. 2 písm. a) Trestného zákona v jednočinnom súbehu s prečinom poškodzovania cudzej veci podľa § 245 ods. 1 Trestného zákona v spolupáchateľstve podľa § 20 Trestného zákona na tom skutkovom základe, ako je to uvedené vo výrokovej časti tohto uznesenia.

    V priebehu skráteného vyšetrovania boli obvinené upozornené na zmenu právnej kvalifikácie a skutok bol posudzovaný ako  prečin poškodzovania cudzej veci podľa §ú 245 ods. 1 Trestného zákona v spolupáchateľstve podľa § 20 Trestného zákona.          

    Preskúmaním spisového materiálu som zistila, že v predmetnej veci sa koná o prečine, na ktoré zákon ustanovuje trest odňatia slobody, ktorých horná hranica neprevyšuje hranicu stanovenú v ustanovení § 220 ods. 1 Trestného poriadku.

       Obvinené a poškodená uzavreli dňa 1.6.2015 na Okresnom súde XXXXX – okolie pred probačným a mediačným pracovníkom dohodu o zmieri za prítomnosti svojich obhajcov.

       V rámci vyššie uvedeného konania bolo s poškodeným  vykonané individuálne jednanie. Poškodená prehlásila, že obvinené ku dňu 1.6.2015 uhradili škodu v plnom rozsahu. 

       Obvinené dňa 1.6.2015 pred mediačnym úradníkom  slobodne, vážne, zrozumiteľne a určito vyhlásili, že spáchali skutok, za ktorý sú trestne stíhané.  
    
        Dňa 1.6.2015 obvinené zložili na účet Okresnej prokuratúry XXXXX – okolie peňažnú sumu na všeobecne prospešné účely vo výške 17 €, (spolu 34 €),  určenú podľa dohody o zmieri na peňažnú pomoc obetiam trestnej činnosti. Túto sumu určili vo výške 100%  na pomoc poškodeným trestnými činmi. Táto suma je primeraná závažnosti spáchaného trestného činu.

       Obvinené a poškodené s týmto spôsobom vybavenia veci vyslovili súhlas.

       Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osoby obvinených a na ich osobné a majetkové pomery som dospela k záveru, že takýto spôsob rozhodnutia je dostačujúci.

       Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti  tomuto uzneseniu sťažnosť nie je prípustná. 

JUDr. Mária Rybovičová
prokurátorka